૩ નવેમ્બર ૧૯૭૦ના રોજ જન્મેલા મહેશ સવાણીએ ડિપ્લોમાં સિવિલ એન્જિનિયરિંગનો અભ્યાસ કર્યો છે. હાલ તેઓ ડાયમંડ, રિયલ એસ્ટેટ અને શિક્ષણના ક્ષેત્રોમાં કાર્ય કરી રહ્યાં છે. મહેશભાઈને સંતાનમાં કોઈ દીકરી નથી. જેની પિડાથી તેઓએ પિતા વગરની દીકરીઓના લગ્ન કરાવવાનું બીડું ઝડપ્યું છે. વ્યવસાયની સાથે સમાજ સેવા કરી શકાય તે હેતુથી વડીલ વંદના અને દીકરીઓના લગ્ન બાદની તમામ જવાબદારી પણ મહેશ સવાણી અને ગૃપ દ્વારા ઉપાડવામાં આવે છે.વિવિધ સેવાકિય પ્રવૃતિ બદલ મહેશ સવાણી અને પીપી સવાણી ગૃપનું લાસવેગાસમાં એવોર્ડ દ્વારા સન્માન પણ થયુ હતું.